| Tršinecasček. *Třinec* |
| --- |
|              |
| *T. G. Masaryko aikštė Tršinece* |
|  |
| 

TršinecasTršinecas

49°40′40″ š. pl. 18°40′22″ r. ilg.﻿ / ﻿49.67778°š. pl. 18.67278°r. ilg.﻿ / 49.67778; 18.67278﻿ (Tršinecas)Koordinatės: 49°40′40″ š. pl. 18°40′22″ r. ilg.﻿ / ﻿49.67778°š. pl. 18.67278°r. ilg.﻿ / 49.67778; 18.67278﻿ (Tršinecas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Čekijos vėliava Čekija |
| **Kraštas** | Moravijos-Silezijos kraštas |
|  |
| **Įkūrimo data** | 1444 (pirmas paminėjimas)1931 (miesto teisės) |
| **Meras** | Věra Palkovská |
|  |
| **Gyventojų** (2008 m.) | 38 073  |
| **Plotas** | 85,38 km² |
| **Tankumas** (2008 m.) | 446 žm./km² |
| **Altitudė** | 306 m |
|  |
| **Tinklalapis** | www.trinecko.cz |
|  **Vikiteka** | Tršinecas |

**Tršinecas** (ček. *Třinec*; lenk. *Trzyniec*; vok. *Trzynietz*) – Čekijos miestas Frydek Mysteko rajone (Moravijos-Silezijos krašte). Jis stovi ant Olsos upės, istoriniame Cešyno Silezijos regione. 2009 m. mieste gyveno 37405 gyventojai. 2001 m. 17,7 % gyventojų buvo lenkai. Miestas žinomas Tršineco plieno gamykla (ček. *Třinecké železárny*), didžiausia Čekijoje, kuri labai svarbi miestui (jo ekonomikai, demografijai ir aplinkai).

Tršinecas yra svarbus lenkų mažumos Užolsėje kultūros centras.

Miesto vaizdas. Fone matyti Moravijos-Silezijos Beskidai.
Miesto Čekijos brolių evangelikų bažnyčia

Istorija
--------

Tršineco kaimas buvo įkurtas XIV a. Pirmą kartą paminėtas rašytiniame šaltinyje 1444 m. Dauguma gyventųjų vertėsi žemės ūkiu. Apylinkės pasižymėjo tokiais ištekliais kaip kalkakmenis, geležies rūda, molis. Apylinkėse pakako ir žmonių, tad buvo nutarta statyti metalurgijos įmonę. 1836 m. buvo pradėtos pirmosios lydymo krosnies statybos. 1939 m. geležies gamykla ėmė veikti, tapo didžiausia visoje Tešyno Silezijoje.

Pirmosios lenkiškai vokiškos mokyklos Tršinece buvo įkurtos 1851 m. geležies gamyklos iniciatyva. 1871 m. nutiesus Košicės-Gohumino geležinkelio liniją prasidėjo spartus miesto augimas.

1920 m. padalinus Tešyno Sileziją Tršinecas atiteko Čekoslovakijai. 1931 m. Tršinecas gavo miesto teises, 1938 m. jis kartu su Užolsės regionu buvo Lenkijos aneksuotas, o Antrojo pasaulinio karo metais buvo hitlerinės Vokietijos dalis. Po karo ši teritorija vėl atiteko Čekoslovakijai. Prie Tršineco buvo prijungti keli supę kaimai.

Geografija
----------

Tršineco miestas yra Moravijos-Silezijos krašte (Šiaurės rytų Čekija), prie pat Lenkijos sienos. Netoli ir Slovakijos siena. Aukštis virš jūros lygio – apie 300 m.

Tršinecas yra apie 45 km nuo Ostravos ir apie 400 km nuo šalies sostinės Prahos. Miestą supa vaizdingi Moravijos-Silezijos Beskidai. Šiose vietovėse populiarūs važinėjimas dviračiais, slidinėjimas, slidžių krosas, pėsčiųjų turizmas bei skraidymas parasparniais.

Pagrindinė miesto dalis įsikūrusi apie plieno gamyklą, tačiau į miesto sudėtį įeina ir nemažai buvusių kaimų.

Vietinė tarmė
-------------

Dauguma dabartinių miesto gyventojų kalba čekiškai, bet daug vietinių gyventojų kalba vietiniu Tešyno Silezijos dialektu, kuris yra čekų, lenkų ir vokiečių kalbų mišinys.

Nuorodos
--------

1. ↑  „Latest census (31st December 2009)". Czech Statistical Office. Suarchyvuotas originalas 2012-03-04. Nuoroda tikrinta 2013-04-14.
2. ↑  „2001 census data". Czech Statistical Office. Suarchyvuotas originalas 2013-10-29. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)